वास्तव में यह सत्य नहीं है। जिस प्रकार से पश्चिमी उत्तर प्रदेश से, जहां प्रदेश में सर्वाधिक हिंसा हुई, हिंसा भड़काने के आरोप में पूर्व बीएसपी विधायक का पकड़ा जाना तथा मध्य प्रदेश में हथियारों के साथ भीड़ को हिंसा के लिए उकसाने के आरोप में कांग्रेस के नेता के भाई का नाम आना। ये सब इस बात को प्रमाणित करते हैं कि इस आन्दोलन को हिंसात्मक तत्वों द्वारा हथिया कर, एक निश्चित राजनैतिक उद्देश्य के तहत हिंसा फैलाई गयी है। हिंसात्मक भीड़ के द्वारा गरीबों को भी नहीं बक्सा गया और उन्हें भी लूटा गया। अत: इस आन्दोलन के औचित्य पर ही प्रश्न उठता है।